PIIBEL ARMSAKS
Oleme jälginud Moosese dramaatilist elu
sarjas, mille nimi on: "Mooses - juht, kellele pole võrdset"
See põhineb minu kirjutatud raamatul Moosesest.
"Riik otsib võitlejaid - Mooses"
Tänase osa pealkiri on: "Juhi saatus: nurin ja mäss"
See on 10. osa.
Fakt on see, et juht satub ebaõiglaselt
ja mõnikord täiesti õiglaselt
kriitika alla.
Olen mõelnud sellele,
et Piiblis mainitakse juhiandi.
Üks osa sellest on kindlasti see,
et suudetakse kriitikat taluda
ja ei variseta selle all kokku.
Moosest tabas nii suur kriitika,
et ma ei mõista, kuidas ta vastu pidas.
Iga juht satub kriitika alla.
Seetõttu ei tasu hakata pastoriks, piiskopiks
või kogudusejuhiks, arvates, et siis sind ainult kiidetakse.
Nüüd vaatame nurinaid ja mässu,
mida Mooses pidi taluma.
Neid oli umbes kümme.
Võib-olla vähem või rohkem,
aga umbes kümme korda oli ta oma rahval hambus.
Iga kord ebaõiglaselt.
Rahvas nurises iga kord selle üle, miks ta viis neid kõrbesse surema?
Kas siis Egiptuses polnud hauale ruumi?
Nagu see oleks olnud Moosese teha.
Rahvas tahtis orjusest vabaks
ja Issand käskis Moosesel minna, vastu tema tahtmist.
Moosese tugevuse üks allikas oli see,
et ta ei rajanud lobitööga teed sellesse ametisse.
Ta läks vastu tahtmist teades, et see oli Issanda tahe.
Issand pani ta oma kohale.
Jumala rahvas nuriseb kogu aeg,
et kohutav on olla.
See näitab, et uskmatus on valdav.
Jumala abisse ei usuta.
Pole usku Jumala juhtimisse.
"Kui ma olen siin kohutavas kohas, siis Jumal juhatas mind siia."
Pilvesammas oli kogu aeg rahva ees.
Meil pole küll pilvesammast,
aga me võime uskuda sama asja,
et kui on raske olukord, siis Issand ikkagi juhtis mu siia.
Rääkisin eelmisel korral kaotusest, mida rahvas koges,
kui läks Jumala tahte vastaselt Kaananimaad vallutama,
kuna nad ei tahtnud olla 38. a. kõrbes.
Kaotuse nad said.
Ühe suurema mässu, mis 40. aasta jooksul toimus,
alustas Leevi soost Korah.
Ta sai vaimulike peale kadedaks.
Leviidid ja vaimulikud olid Leevi järglased.
Korah vaatas kõrvalt, et vaimuliku positsioon on palju parem
Näiteks tohtisid nad süüa liha.
Lihasöömine oli harv.
Preestrid tohtisid süüa ära osa ohverdatud lihast.
Ilmselt sõid nad iga päev liharoogi.
Leviidid said rahvalt kümnist,
milleks oli ilmselt vili ja puuviljad.
Võib-olla oli muu põhjus ka, aga ka kadedus preestrite vastu.
Ta tahtis olla preester.
Ta meelitas asjatundmatud enda poole.
Daatan ja Abiram olid Ruubeni hõimust.
Korahiga liitus kokku 250 rahva juhti.
Need olid väiksemate rühmade juhid.
Nii paljud liitusid mässuga.
Rühmade juhid ei tahtnud preestriteks saada,
kuid neid ilmselt vihastas see,
et Mooses juhtis nad kõrbesse ja ütles siis:
"Siin oleme 40. aastat ja elusana me siit ei pääse.
Alles me lapsed pääsevad siit."
See oli ilmselt mässu põhjus.
Alati on olnud inimesi,
kes tahavad saada vaimulikuks valel põhjusel.
Uue lepingu all oleme kõik preestrid Aaroni moodi,
tohtides ligineda Jumalale.
Pastoritele - karja juhtidele on kindlad nõudmised
Tiituse ja Timoteose kirjades.
Alati on inimesi, kes sellest ei hooli ja tahavad saada vaimulikuks.
See on prestiiži küsimus.
Nii hakati Moosest kiruma.
Mooses ei kaitsnud end, vaid heitis näoli maha.
Aaron koos temaga, saades samuti sõimu osaliseks.
Üldiselt viskus Mooses alati näoli Issanda ette.
Nüüd Issand andis Moosesele idee,
kuidas seda asja läbi katsuda,
kes saab preestriks.
Mooses käskis neil tulla järgmisel päeval suitsutuspannidega.
"Siis vaatame, kelle Issand välja valib."
Asi oli nii, et suitsutusohvrit tohtisid teha vaid preestrid.
Kui uus päev koitis,
oli kogudusetelgi ees 250 meest, pannid käes.
Kaks peret - Daatan ja Abiram teatasid,
et nemad ei tule.
Samal ajal sõimasid veel Moosest.
Nad jäid seisma oma telkide juurde.
Ka Korah oli seal, kui kolm peret seisis telkide juures.
Issand karistas neid järsku sellega,
et maa avanes ja neelas nad ära koos peredega.
Kui seal oli loomi, siis koos nendega.
Selline hirmus karistus.
Me saame aru, et see pole tühiasi,
kui mässame Jumala ja Tema määratud juhi vastu.
Pole samuti tühiasi hakata taotlema positsiooni,
mida Jumal pole sulle tõotanud.
Lugesin Piibli kommentaaridest, et Siinais on kohad,
kus on soolakiht, selle all savikiht
ja selle all on muda või mingisugune tuiskliiv.
Teadupärast on seal sellised kohad.
Võib-olla oli see Jumala eriline karistus,
et maa avanes ja neelas kõik mässajad.
Järgmisel päeval hakkas rahvas Moosest ja Aaronit süüdistama
rahva surmas.
Süü aeti nende kaela.
Justkui Mooses ja Aaron oleksid maa lõhestanud.
Suitsutuspannidest tõusis tuli ja põletas ära 250 rahvajuhti.
See oli keeruline olukord.
Selline oli üks mäss.
Teine mäss oli Moosese jaoks veelgi raskem,
kuna siis tõusid ta vastu tema enda õde ja vend -
Mirjam ja Aaron.
Alustaja oli Mirjam, kes sai Aaroni enda poolele.
Oleme näinud, et Aaronil polnud alati selgroogu.
Mirjam hakkas kiruma oma vennanaist, Moosese kaasat.
Selle pärast, et Mirjam tundis, et tema õigusi on kärbitud.
Ta vennad olid rahva juhid - üks ülempreester, teine juht.
Tema aga oli vaid naistöödejuhataja.
Jälle oli küsimus selles,
et ei oldud rahul ülesandega, mille Issand oli andnud.
Moosesest räägitakse sellega seoses järgmist.
4. Moosese 12:3: "Aga mees, Mooses, oli väga alandlik,
alandlikum kõigist inimestest maa peal."
Mirjamil ei olnud põhjust nuriseda,
kuna Mooses polnud uhke ega hakanud uhkusega juhiks.
Pea meeles, et Jeesus - uus Mooses, ütles enda kohta:
"Õppige minult, sest mina olen tasane ja südamelt alandlik."
Jeesus, Jumala Poeg, oli alandlik.
Juhi üks omadusi on see, et ta on alandlik.
Jumal seisab vastu ülbetele,
aga alandlikele annab Ta armu.
Issand vihastas Moosese ja Aaroni peale,
kutsudes nad telgi äärde ja rääkides nendega.
Järsku aga märgati, et Mirjam on pidalitõvest valge.
Ta haigestus nahahaigusesse.
Teda oleks pidanud laagrist eluks ajaks välja ajama,
aga Mooses oli nii alandlik, et palus Issandalt tervenemist
ja Mirjam sai terveks, olles olnud terve nädala karantiinis.
Võib-olla sai Mirjamist pärast seda parem juht.
Ta pidi ohverdama pidalitõbise ohvri
ja paluma oma patud andeks.
Võib-olla taipas ta siis midagi Jumala armust
ja oli lõpus hea juht. Me ei tea.
Mirjamist räägitakse pärast veel tema surmaga seoses.
Kuidas Mooses seda kriitikat talus?
Tänu sellele, et ta rääkis kõigest Jumalaga.
Ta kaebas, ta palvetas
ja ütles, et on kahele miljonile ema-isa eest ning ei jaksa enam.
Issand aitas teda alati.
Teine asi oli see,
et ta armastas seda nurisevat rahvast.
Ei saa olla juht, kui sa oma karja ei armasta.
Siis peab uue töö vaatama.
Moosesel oli selge siht silme ees -
tõotatud maa, kuhu kogu see kamp pidi jõudma.
Seal sündis Messias.
Ta nägi selle tähtsust.
Ta nägi nähtamatut
ja pidas ka seetõttu vastu nagu Piibel ütleb.
Mida see räägib Jeesuse kohta?
Ka Jeesuse vastu mässati.
Tema oma kodulinn - Naatsaret mässas sellega,
et oleks Jeesuse äärepealt järsakust alla lükanud.
Neile ei meeldinud, kui Jeesus ütles,
et Temas on täitunud Jesaja ennustus kannatavast teenijast.
"Mida Sa uhkustad siin? Sa oled ju Maarja ja Joosepi poeg!"
Jeesus nuttis Galilea linnade pärast, kes Ta hülgasid.
Paljud hülgasid Ta siis, kui Ta rääkis vere söömisest-joomisest.
Siis pidi Jeesus jüngritelt küsima, kas ka nemad lähevad ära?
Jeesus tundis Moosesega sarnaselt juhtimise raskusi.
Seepärast saabki Ta aidata kõiki raskustes juhte
nagu meid teisigi.
Hea vaataja, tahan esitada sulle siinkohal küsimuse.
Kas sa toetad oma pastorit, oma juhti?
Kui Jumal on ta juhiks pannud,
kui ta usub Piiblit ja kuulutab seda ega ole liberaalne teoloog,
siis pead teda toetama tema nõrkustele vaatamata.
Kindlasti palveta ta eest.
Lõpetame täna palvega, mis on lauluraamatust võetud.
Anna mulle elav lootus.
Tee nii, et mu jõud saaks kasutatud teiste heaks.
Sinu kätte Isa annan oma pere ja kodu.
Annan kõik Su kätte, ole meie kaitse.
Laulusalm 533
Aitäh ja kohtumiseni järgmisel korral!
PIIBEL ARMSAKS
Hea vaataja, kas said õnnistatud?
Leidsid tröösti Jumala Sõnast?
Kui seda said, siis kas toetaksid seda saadet?
Soovides toetada TV7 tööd, võid helistada 900 1777 (hind 7 eur).
või teha ka pangaülekande, leides me andmed www.tv7.ee
TV7 annetustelefon: 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Külli Kuusk